Lisätietoja Internet-yhteyden käytöstä

Tämä HP-ohjelmisto käyttää Internet-yhteyttä
•	ohjelmiston ja ominaisuuksien päivittämiseen
•	ongelmien ratkaisemiseen
•	tuen tarjoamiseen
•	tietojen keräämiseen, jotta HP voi parantaa tuotesuunnittelua. 

Tietokoneestasi HP:lle siirrettyjen tietojen perusteella määritetään, tarvitaanko päivityksiä, ja annettuja tietoja verrataan HP-tuotteiden käyttötapaan. 

Joitakin tietoja voidaan käyttää nimettömässä ja/tai yhdistetyssä muodossa HP-tuotteiden ja -palveluiden laadun kehittämiseen. Nämä tiedot voidaan siirtää HP:n toisen maan/alueen toimipisteeseen.

IP-osoitetta voidaan käyttää yleisen sijainnin (esim. kaupungin) ja yritykseen liittyvien tietojen määrittämiseen ennen poistamista.

HP-ohjelmistosovellukset, jotka käyttävät Internet-yhteyttä

Huomaa, että kaikki seuraavista ohjelmistosovelluksista eivät sisälly kaikkiin tuotteisiin. 

HP-tuotteen rekisteröiminen
HP-tuotteen rekisteröiminen käynnistyy oletuksena automaattisesti, kun ohjelmisto on asennettu. Ohjelmisto muodostaa yhteyden online-rekisteröitymiseen ja täyttää sen valmiiksi seuraavilla HP-tuotetta koskevilla tiedoilla, jotta tuotteen rekisteröiminen on mahdollisimman helppoa:
•	tuotteen mallinumero/nimi/sarja
•	sarjanumero
•	tietokoneen käyttöjärjestelmä
•	käyttöjärjestelmän kieli ja maa-/alueasetukset
•	tuotteen palvelukoodi.

Jos haluat estää HP-tuotteen rekisteröimisen käynnistymisen ja Internet-yhteyden muodostamisen, poista ohjelmiston asennuksen lopussa valinta kohdasta Rekisteröi tuote HP:n palveluun.

HP:n päivitykset
Vanhentunut ohjelmisto voi joskus vaikeuttaa tuotteen asentamista tai heikentää sen suorituskykyä. HP:n päivitykset tarkistaa ohjelmistopäivitykset säännöllisesti, joten saat tiedon uudesta ohjelmistosta, kun se tulee saataville. Se myös lataa päivityksen heti ja asentaa sen automaattisesti. HP:n päivityksillä voit pitää HP-ohjelmiston ajan tasalla tietokoneessa ja HP:n tulostimessa. Tämä ei ole käytettävissä kaikissa käyttöjärjestelmissä.

Usein kysyttyjä kysymyksiä HP:n päivityksistä

Miksi päivitykset ovat tärkeitä?
Vanhentunut ohjelmisto voi joskus vaikeuttaa tuotteen asentamista tai heikentää sen suorituskykyä. Kun pidät HP-ohjelmiston ajan tasalla, voit estää ongelmien syntymisen. Löydät helpommin myös ratkaisuja, kuten tarkkoja ohjeita ja tukiasiakirjoja, jos ongelmia ilmenee. 

Mitä tietoja lähetetään päivitysten automaattisessa tarkistuksessa?
HP:n päivitykset keräävät ja jakavat seuraavat tiedot:	
•	käyttöjärjestelmän nimi	
•	maa-/alueasetus	
•	kieliasetus	
•	liitettyjen HP-tulostimien luettelo	
•	liitettyjen HP:n USB-laitteiden luettelo	
•	liitettyjen HP:n kuvankäsittelylaitteiden luettelo	
•	yritettyjen ja onnistuneesti asennettujen HP:n ohjelmistolatausten määrä.

HP:n päivitysohjelman parantamiseksi HP:n päivitykset kerää myös lokitiedostoja, jotka luodaan HP:n ohjelmiston latausten ja asennusten aikana. Tietojen avulla parannetaan tulevien päivitysten onnistumista. Käyttäjät voivat tarkastella lokitiedoissa olevia tietoja ja hyväksyä lähetyksen. Tiedot kerätään nimettöminä. HP:n päivitykset ei liitä nimettömiin asiakastietoihin yksilöiviä tunnisteita.

Ladataanko ja asennetaanko päivitykset automaattisesti?
Kun olet antanut luvan päivitysten tarkistamiseen, joitakin pieniä tärkeitä päivityksiä voidaan ladata ja asentaa ilman lisäilmoitusta. Tällöin kyse on vain päivityksistä, joilla asennettu ohjelmisto voi toimia oikein. Saat useimmissa tapauksissa ilmoituksen, kun päivityksiä on käytettävissä. Voit samalla valita, mikä ohjelmisto ladataan ja asennetaan.

Kuinka usein ohjelmisto tarkistaa päivitykset?
HP:n päivitysten oletusasetus on päivitysten tarkistaminen viikoittain. Voit kuitenkin muuttaa tarkistustiheyttä avaamalla HP:n päivitykset Käynnistä-valikosta.

Mitä päivitykset maksavat?
HP ei veloita HP:n ohjelmistopäivityksistä. Tietokoneella on kuitenkin oltava Internet-yhteys, jotta HP:n päivitykset voi hakea ja ladata HP:n ohjelmistopäivitykset. Internet-yhteyden hinta riippuu Internet-palveluntarjoajasta. HP:n ohjelmiston lataamisessa ei aiheudu normaalia Internet-käyttöä (sähköpostin lukemista tai verkon selaamista) suurempia kustannuksia.

Miten HP suojaa käyttäjän yksityisyyden?
HP:n päivitykset ei kerää nimeäsi, osoitettasi tai sähköpostiosoitettasi. Tietokoneesi IP-osoitetta käytetään vain suojatun yhteyden muodostamiseen Internetin kautta. HP:n päivitykset ei luo yksilöivää tunnistetta, jolla sinut tai tietokoneesi voi tunnistaa.

HP:n asiakasosallistumisohjelma / tuoteparannustutkimus
Asentamalla HP Customer Participation Program/HP Product Improvement Study -ohjelmiston saat tulevaisuudessa mahdollisuuden osallistua HP:n asiakasosallistumisohjelmaan ja/tai tuoteparannustutkimukseen. Ohjelmaan osallistuminen on täysin vapaaehtoista. Jos haluat osallistua ohjelmaan, sinulta pyydetään lisätietoja asennuksen jälkeen. Tämä ei ole käytettävissä kaikissa käyttöjärjestelmissä.

Jos haluat osallistua ohjelmaan, ohjelmisto voi aika ajoin muodostaa Internet-yhteyden HP:n palvelimeen ja siirtää (käyttäjän luvalla) seuraavia tietoja:  
•	tietokonejärjestelmääsi liittyviä tietoja, kuten käyttöjärjestelmä, muistin määrä, maa/alue, kieli ja IP-osoite
•	käyttämiäsi HP-tuotteita koskevia tietoja, kuten laitteen malli ja sarjanumero
•	tietoja HP-laitteiden käyttötavoista, kuten tulostettujen sivujen määrä, tulostustila, tulostusmateriaali, väriaineen tai musteen merkki ja tulostettujen tiedostojen tyyppi
•	tietoja, jotka olet määrittänyt tulostimessa liittyen tuotteen hallintaan, kuten järjestelmänvalvojan nimen ja yhteystiedot
•	muita tuotekohtaisia teknisiä tietoja.

Koottujen tietojen tunnistetiedot poistetaan, ja tietoja käytetään koostetussa muodossa. Tietojen lähetyksen vaikutus tietokoneen toimintaan ja verkkoyhteyden nopeuteen on erittäin vähäinen. HP voi hyödyntää kerättyjä tietoja parempien tuotteiden suunnittelussa.

HP Connected
Työpöydällesi voidaan lisätä kuvake (pikakuvake), joka avaa linkin HP Connected -palveluun (tämä ominaisuus ei ehkä ole käytettävissä tai asennettavissa kaikissa HP-tulostimissa). Jos käytät Internetiin kytkettyä tulostinta, joka tukee HP ePrint -Web-palveluja, voit HP Connected -palvelun avulla tarkastella tulostimesi tilaa, lisätä ja poistaa tulostinsovelluksia sekä hallita ePrint-asetuksia ja työhistoriaa millä tahansa Web-selaimella joko kotonasi tai liikkeellä ollessasi.
 
Kun käytät HP Connected -verkkopalvelua, tietokoneestasi voidaan lähettää seuraavia tietoja käyttökokemuksen parantamiseksi ja asetusten täyttämiseksi valmiiksi:
•	yleinen sijainti (tietokoneen asetus)
•	kieli (tietokoneen asetus)
•	tulostimen mallinumero. 

HP Connected -kuvakkeen (pikakuvakkeen) voi poistaa työpöydältä vetämällä sen työpöydän roskakoriin tai napsauttamalla kuvaketta hiiren kakkospainikkeella ja valitsemalla sitten Poista. 

Asennusraportti

HP:lle voidaan lähettää asennusraportti, jos valitset asennusohjelmassa tämän vaihtoehdon.  Lähettämällä asennusraportin autat HP:tä kehittämään tulostimien asennusta tulevaisuudessa.  Raportti sisältää nykyistä asennusta koskevia nimettömiä tietoja, ja se lähetetään HP:lle Internet-yhteytesi välityksellä.  Asennusraportti sisältää seuraavat tiedot:
– järjestelmän tiedot (esimerkki: käyttöjärjestelmä, versio)
– tuotetiedot (esimerkki: tuotteen malli, tuotevaihtoehdot tai -kokoonpanot)
– asennukseen liittyvät valinnat (esimerkki: käytettävä yhteys, ohjelmistovalinnat)
– asennusaika
– asennuksen aikana vastaanotetut virheilmoitukset.